Ragnar Lundberg

Ragnar Lundberg (22. syyskuuta 1924 – 10. heinäkuuta 2011) oli ruotsalainen seiväshyppääjä ja pika-aitajuoksija.

"Ragge" Lundberg sijoittui Lontoon 1948 olympialaisissa päälajissaan seiväshypyssä viidenneksi tuloksella 410 cm. Brysselin EM-kilpailuissa 1950 hän voitti seiväshypyssä kultaa tuloksella 430 cm ja sai 110 metrin aitajuoksussa hopeaa ajalla 14,7 s. Tämän jälkeen hän keskittyi jälleen seiväshyppyyn ja saavutti Helsingin 1952 olympialaisissa parhaana eurooppalaisena pronssia tuloksella 440 cm. Bernin EM-kilpailuissa 1954 hän saavutti hopeaa samalla tuloksella (440 cm) voittajan, suomalaisen Eeles Landströmin kanssa. Melbournen 1956 olympialaisissa Lundberg sijoittui viidenneksi tuloksella 425 cm ja Tukholman EM-kilpailuissa 1958 kymmenenneksi tuloksella 420 cm.

Lähteet

Viitteet

Ruotsalaiset seiväshyppääjät
Ruotsalaiset pika-aitajuoksijat
Ruotsalaiset olympiamitalistit
Vuonna 1924 syntyneet
Vuonna 2011 kuolleet